جھیل سپیریئر

جھیل سپیریئر اتلے امریکہ چ واقع وڈیاں جھیلاں دے سلسلے دی سب توں وڈی جھیل اے ۔ ایہہ سطحی حجم دے اعتبار نال دنیا چ تازہ پانی دی سب ت وں وڈی تے حجم دے اعتبار نال تیجی سب توں وڈی جھیل اے ۔

ایہہ جھیل امریکہ تے کینیڈا دے وچکار سرحد تے واقع اے ۔ اس دی ودھ توں ودھ لمبائی 563 کلومیٹر تے ودھ تون ودھ چوڑائی 257 کلومیٹر اے ، اس دی سطحی رقبہ 82 ہزار 414 مربع کلومیٹر اے ۔ اسدی اوسط گہرائی 147 میٹر اے تے ودھ توں ودھ گہرائی 406 میٹر اے ۔

جھیل سپیریئر چ پانی دا حجم 12100 معکب کلومیٹر اے ۔ اس دے ساحلاں دی لمبائی 4385 کلومیٹر اے ۔ ایہہ جھیل سمندر دی پدھر توں 600 میٹر اچّی اے ۔

جھیل سپیریئر سطحی حجم دے اعتبار نال دنیا چ تازہ پانی دا سب توں وڈا ذخیرہ اے ۔ سائبیریا دی جھیل بیکال حجم دے اعتبار نال اس توں وڈی اے جدوں کہ بحیرہ کیسپیئن حجم تے سطحی رقبے دونے چ اس توں وڈا اے پر اس دا پانی لونا اے ۔

جھیل سپیریئر چ اینا پانی اے جے اسنوں چھڈ دتا جائے تے براعظم اتلے تے دکھنی امریکہ چ اک اک فٹ پانی کھڑا ہوجائے گا ۔

جھیل چ آن آلے سالانہ طوفاناں دے دوران اس چ 20 فٹ تک اچّیاں لہراں اٹھدیاں ویکھیاں گئیاں نیں ۔ 

جھیل چ 200 توں ودھ نکے وڈے دریاواں دا پانی ڈگدا اے ۔ جھیل سپیریئر دا سب توں وڈا جزیرہ آئل رائل اے جہڑا امریکی ریاست مشیگن چ واقع اے ۔
 ناں 
اوجیبوا بولی چ ایس جھیل دا مطلب وڈا پانی اے۔ 

جھیل دا ناں اتلی جھیل یا جھیل سپیریئر ستارویں صدی عیسوی چ فرانسیسی مہم جوواں نے رکھیا کیونجکہ اے جھیل ہرون دے اتلے پاسے ھیگی اے۔ فرانسیسی دور چ اینوں جھیل ٹریسی وی آکھیا جاندا سی۔ انگریزی چ ایدا ناں جھیل سپیریئر رکھیا گیا۔

 جغرافیہ 
ایس جھیل دا سب توں وڈا جزیرہ آئل رائل اے جیہڑہ ریاست مشیگن چ ھیگا اے۔ ایس جزیرے وچ ہورجھیلاں نیں جناں چ نکے جزیرے وی ھیگے نیں۔ ایس جھیل دے دوالے آباد شہراں چ ڈلتھ دی بندرگاہاں، منی سوٹا ، سپیرئیر ، وسکونسن ، تھنڈر بے ، انٹاریو ، مارکوئیٹ ، مشی گن تے سالٹ سینٹ میری دے دو شہر مشی گن مین تے انٹاریو مین شامل نیں۔ 

 موسم 
اے جھیل اپنے حجم دی وجہ توں مختصر رقبے اتے سمندری اثرات پیدا کردی اے۔ کیونجکہ پانی دا درجہ حرارت ہوا دے درجہ حرارت توں نسبتاً گھٹ رفتار نال بدل دا اے، ایس کر کے سردیاں تے گرمیاں چ درجہ حرارت اتے ایدا اثر پیندا اے۔ جھیل دے دوالے پعاڑ تے پعاڑیاں خاص کر خزاں چ سیلن تے دھند نوں روکدے نیں۔ جھیل دی سطح دا درجہ حرارت پچھلے 30 وریاں چ ٹعائی ڈگری سینٹی گریڈ تکر ودھ چکیا اے جیدی وجہ گلوبل وارمنگ اے۔

 بارلے جوڑ 

 عظیم جھیلاں
 عظیم جھیلاں 
 عظیم جھیلاں چ الودگی
 کینیڈا پارک جھیل سپیریئر 
 جھیل سپیریئر 
 جھیل سپیریئر 

 ہور ویکھو 
 عظیم جھیلاں (امریکا)

Category:عظیم جھیلاں
Category:امریکہ
Category:جغرافیہ
Category:آبی جغرافیہ
گٹھ:کینیڈا
گٹھ:کینیڈا دا آبی جغرافیہ
Category:جھیلاں